Арайлым Бейсенбаева

Білім қарашаңырағының аитулы белесі

Өңірімізді қажетті мамандармен қамтамасыз етіп отырған жалғыз  жоғары оқу орны - М.Қозыбаев атындагы Солтүстік Қазақстан мемлекеттік университеті 80 жылдық мерейтойын салтанатты түрде атап өтті. Осы уақыт аралыгында 50 мыңнан астам кадр әзірлеген оқу ордасында бүгінгі таңда төрт мыңға жуық студент білім алуда.
Іргелі оқу орнын торқалы тойымен құттықтауға Білім және ғылым министрі Ерлан Сағадиев арнайы келді. Еліміздің Премьер-Министрі Бақытжан Сағынтаевтың құттықтау хатын оқыған министр жаңару мен жаңғыру жолында М. Қозыбаев атындағы Солтүстік Қазақстан мемлекеттік университеті үздіктердің қатарынан көрінетіндігіне сенім білдірді. Сонымен қатар саналы ғұмырын ғылымға арнап, болашақ мамандарға сапалы білім беруде елеулі еңбек еткен профессорлық-оқытушылық ұжымның бір топ өкіліне "Еңбек ардагері" медалін, "Ы.Алтынсарин атындағы", "Қазақстан Республикасының Білім беру ісінің құр-метті қызметкері" төсбелплерін тапсырып, Құрмет грамотасымен марапаттады.
 Жоғары оқу орны құрылған күннен бастап еліміздің дамуымен біте қайнасып, алға қойған міндеттерді абыроймен атқарып келе жатыр. Әсіресе, еліміз тәуелсіздік алған кезден бері университет дамуында жаңа өзгерістер орын алды, - деп құттықтау сөз жолдаған облыс әкімі Құмар Ақсақалов 1994-2002 жылдар аралығында жоғары оқу орнының өрісін кеңейтіп, материалдық-техникалық базасын нығайтқан, қазір әл-Фараби атындағы Қазақ Ұлттық университетінің ректоры қызметін атқарып отырған Ғалымқайыр Мұтановқа "Солтүстік Қазақстан облысының құрметті азаматы" атағын тапсырды Сонымен қатар жоғары оқу орнының бірқатар оқытушыларын Құрмет грамотасымен және Алғыс хатпен марапаттады. Жоғары оқу орнына есімі берілген академик Манаш Қозыбаевтың зайыбы Сара Пішенбайқызы университеттің ұш студентіне арнайы шәкіртақы тағайындады.


// Солтүстік Қазақстан. - 2017. - 14 қазан
